സണ്റൈസേഴ്സ് ഹൈദരാബാദിനെതിരെ റോയല് ചലഞ്ചേഴ്സ് ബാംഗ്ലൂരിന് 142 റണ്സ് വിജയലക്ഷ്യം സണ്റൈസേഴ്സ് ഹൈദരാബാദിനെതിരെ റോയല് ചലഞ്ചേഴ്സ് ബാംഗ്ലൂരിന് 142 റണ്സ് വിജയലക്ഷ്യം. ടോസ് നഷ്ടമായി ബാറ്റിംഗിനിറങ്ങിയ ഹൈദരാബാദ് നിശ്ചിത 20 ഓവറില് 7 വിക്കറ്റ് നഷ്ടപ്പെടുത്തി 141 റണ്സ് ആണ് നേടിയത്. 44 റണ്സെടുത്ത ജേസന് റോയ് ആണ് ഹൈദരാബാദിന്്റെ ടോപ്പ് സ്കോറര്. ക്യാപ്റ്റന് കെയിന് വില്ല്യംസണ് 31 റണ്സെടുത്തു. ബാംഗ്ലൂരിനായി ഹര്ഷല് പട്ടേല് മൂന്നും ഡാനിയല് ക്രിസ്റ്റ്യന് രണ്ടും വിക്കറ്റ് വീതം വീഴ്ത്തി. യുവതാരം അഭിഷേക് ശര്മ്മയാണ് ജേസന് റോയ്ക്കൊപ്പം ഹൈദരാബാദ് ഇന്നിംഗ്സ് ഓപ്പണ് ചെയ്തത്. ചില മികച്ച ഷോട്ടുകളുമായി അഭിഷേക് 13 പ്രതീക്ഷ നല്കിയെങ്കിലും ജോര്ജ് ഗാര്ട്ടണിന്്റെ പന്തില് ഗ്ലെന് മാക്സ്വല് പിടിച്ച് താരം പുറത്തായി. രണ്ടാം വിക്കറ്റില് ജേസന് റോയും കെയിന് വില്ല്യംസണും ചേര്ന്ന കൂട്ടുകെട്ട് ഹൈദരാബാദിനെ മത്സരത്തിലേക്ക് തിരികെ എത്തിച്ചു. അബുദാബിയിലെ പിച്ചില് തകര്ത്തെറിഞ്ഞ ബാംഗ്ലൂര് ബൗളര്മാര് കെട്ടുപൊട്ടിച്ചോടാന് ഇരുവരെയും അനുവദിച്ചില്ല. 70 റണ്സ് നീണ്ട രണ്ടാം വിക്കറ്റ് കൂട്ടുകെട്ട് ഹര്ഷല് പട്ടേലാണ് പൊളിച്ചത്. 31 റണ്സെടുത്ത വില്ല്യംസണെ ഹര്ഷല് ക്ലീന് ബൗള്ഡാക്കുകയായിരുന്നു.വില്ല്യംസണ് പുറത്തായതോടെ സണ്റൈസേഴ്സ് തകര്ച്ച ആരംഭിച്ചു. പ്രിയം ഗാര്ഗ് 15, സണ്റൈസേഴ്സ് ഇന്നിംഗ്സ് ടോപ്പ് സ്കോറര് ജേസന് റോയ് 44 എന്നിവര്രെ ഒരു ഓവറില് മടക്കി അയച്ച ഡാനിയ ക്രിസ്റ്റ്യന് ആര്സിബിക്ക് മുന്തൂക്കം നല്കി. അബ്ദുല് സമദ് 1 നിരാശപ്പെടുത്തിയപ്പോള് വൃദ്ധിമാന് സാഹ 10 വേഗം മടങ്ങി. യഥാക്രമം ചഹാലിനും ഹര്ഷലിനുമായിരുന്നു വിക്കറ്റുകള്. അവസാന ഓവറുകളില് റാഷിദ് ഖാനും ജേസന് ഹോള്ഡറും സ്കോര് ഉയര്ത്താന് ശ്രമിച്ചെങ്കിലും ഗംഭീരമായി പന്തെറിഞ്ഞ ബാംഗ്ലൂര് ബൗളര്മാര് ഹൈദരാബാദിനെ പിടിച്ചുകെട്ടുകയായിരുന്നു. അവസാന പന്തില് ജേസന് ഹോള്ഡറെ 16 ഹര്ഷല് പട്ടേല് പുറത്താക്കി. റാഷിദ് ഖാന് 7 പുറത്താവാതെ നിന്നു.